ЛъэпкъылI нэсым и гъащIэ гъуэгур
1917 гъэм щэкIуэгъуэм и 18-м Джылахъстэнейм хыхьэ Дей къуажэм къыщалъхуащ. Пасэу зи адэр зыфIэкIуэда щIалэ цIыкIур Сабий унэм иратащ, иужькIэ Мэртэзей (иджы — Тэрч) дэт мэкъумэш еджапIэм щIагъэтIысхьащ.
1931 гъэм Агромелиоративнэ техникумым щIотIысхьэ.
1934 гъэм Новочеркасcк дэт инженер-мелиоративнэ институтым ягъакIуэ, ауэ илъэс фIэкIа щемыджэу Орджоникидзе (иджы — Владикавказ) дэт Мэкъумэш институтым зрегъэдзыж.
1940 гъэм Шэшэн-Ингуш Республикэм хыхьэ Кантышевэ къуажэм дэт машинэ-трактор станцым агроном нэхъыщхьэу, иужькIэ абы и унафэщIу лэжьащ. А гъэ дыдэм дзэм яшащ.
1940 — 1946 гъэхэм советыдзэм хэтащ, Хэку зауэшхуэм и зэманым фронтым Iутащ.
1946 гъэм партым и Къэбэрдей АССР-м и Куба райкомым и унафэщIу ягъэув.
1949 гъэм партым и Къэбэрдей обкомым и секретару, мазэ бжыгъэ дэкIри — етIуанэ секретару ягъэув.
1953 гъэм, зэрылажьэм хуэдэурэ, КПСС-м и ЦК-м и Парт школ нэхъыщхьэр (ВПШ) къеух.
1952 — 1956 гъэхэм Къэбэрдей АССР-м и Совет Нэхъыщхьэм и Президиумым и УнафэщIщ.
1956 — 1985 гъэхэм партым и Къэбэрдей-Балъкъэр обкомым и япэ секретару мэлажьэ.
1985 гъэм езым и лъэIукIэ IэнатIэм къыIуокIыж.
1999 гъэм фокIадэм и 20-м дунейм ехыжащ.
Мэлбахъуэм и цIэр Налшык и уэрамхэм я зым, Лъэпкъ библиотекэм зэрахьэ.
